โฟล์กสวาเกน มึน โดนเกาหลีใต้ ระงับขายรถ 80 รุ่น ปรับเพิ่มอีก 600 ล้าน 
บ.โฟล์กสวาเกนอ่วม เจอรัฐบาลเกาหลีใต้ลงดาบ สั่งระงับจำหน่ายรถมากถึง 80 รุ่น พร้อมเรียกค่าปรับเพิ่มอีกเกือบ 600 ล้านบาท จากความผิดที่ บ.ผลิตรถยนต์ชื่อดังและใหญ่สุดในยุโรป โกงตัวเลขผลทดสอบค่าการปล่อยไอเสียของรถ,เมื่อ 2 ก.ค.59 สำนักข่าวบีบีซี รายงานกระทรวงสิ่งแวดล้อมของเกาหลีใต้ ออกคำสั่งให้บริษัทผลิตรถยนต์ชื่อดัง โฟล์กสวาเกน สัญชาติเยอรมนี ระงับการจำหน่ายรถยนต์ ถึง 80 รุ่น  ในเกาหลีใต้ พร้อมทั้งจะปรับเงินจากโฟล์สวาเกน ซึ่งถือเป็นบริษัทผลิตรถยนต์รายใหญ่ที่สุดในยุโรป เป็นเงินถึง 17,800 ล้านวอน หรือประมาณ 16 ล้านดอลลาร์ (ราว 592 ล้านบาท) โทษฐานที่บริษัทโฟล์กสวาเกนมีการโกงตัวเลขผลทดสอบค่าการปล่อยไอเสียของรถในรุ่นดังกล่าวให้ดีขึ้น,ข่าวแจ้งว่า รถยนต์ของโฟล์กสวาเกน ที่ได้รับผลกระทบ ถูกห้ามจำหน่ายในเกาหลีใต้จากความผิดในเรื่องดังกล่าว 80 รุ่นนั้น รวมทั้ง รุ่น VW Golf และ Jetta ขณะที่ รถยนต์ 80 รุ่นของโฟล์กสวาเกนที่โดนสั่งห้ามจำหน่าย ยังมีขนาดของเครื่องยนต์ที่แตกต่างกันด้วย,ทั้งนี้ เมื่อปีที่ผ่านมา บริษัทโฟล์กสวาเกนได้ยอมรับความผิดที่ได้โกงผลทดสอบค่าไอเสียของรถที่ใช้น้ำมันดีเซลเป็นเชื้อเพลิง จนส่งผลกระทบต่อยอดขาย และชื่อเสียงของบริษัทผลิตรถยนต์รายใหญ่ที่สุดในยุโรปแห่งนี้ อีกทั้ง ปีที่แล้ว รัฐบาลเกาหลีใต้ได้เรียกค่าปรับจากบริษัทโฟล์กสวาเกนไปแล้ว 14,000 ล้านวอน
บ.โฟล์กสวาเกนอ่วม เจอรัฐบาลเกาหลีใต้ลงดาบ สั่งระงับจำหน่ายรถมากถึง 80 รุ่น พร้อมเรียกค่าปรับเพิ่มอีกเกือบ 600 ล้านบาท จากความผิดที่บ.ผลิตรถยนต์ชื่อดังและใหญ่สุดในยุโรปโกงผลทดสอบค่าไอเสีย
โฟล์กสวาเกน,เกาหลีใต้,กระทรวงสิ่งแวดล้อม,ระงับขายรถโฟล์ก รุ่น80,เรียกค่าปรับ,โกงผลค่าไอเสียรถ,ปรับเพิ่ม,ข่าว,ไทยรัฐออนไลน์,ข่าวต่างประเทศ